Türkiyə Qırmızı Aypara Cəmiyyəti

**Türkiyə Qırmızı Aypara Cəmiyyəti** (, ) — Türkiyədəki ən böyük humanitar təşkilatdır və Beynəlxalq Qırmızı Xaç və Qırmızı Aypara Hərəkatının bir hissəsidir.

Təşkilat 1868-ci ildə Osmanlı İmperatorluğu dövründə yaradılıb, Krım müharibəsi zamanı Türk əsgərləri arasında ölüm və çətinliyin əsas səbəbi olan xəstəlik onların döyüşmələrinə mane olurdu. Bu təşkilat Qırmızı Aypara Cəmiyyətinin ilkin forması kimi fəaliyyət göstərdi və müsəlman dünyasında ən əhəmiyyətli xeyriyyə təşkilatlarından biri idi.

Cəmiyyət şərtsiz yardım və xidmət göstərən mənfəətsiz, könüllü əsaslı sosial xidmət təşkilatıdır və xüsusi hüquqi müddəalarla tənzimlənən hüquqi bir qurumdur.

## Tarixi
Təşkilat 1868-ci il 11 iyun tarixində Osmanlı İmperiyası zamanı qurulmuş və *"Hilâl-i Ahmer Cemiyeti"* adlandırılmışdır.

Daha sonra bu adları aldı:

* 1877-ci ildə "Osmanlı Qırmızı Aypara Cəmiyyəti"
* 1923-cü ildə "Türkiyənin Qırmızı Aypara Cəmiyyəti"
* 1935-ci ildə "Türk Kızılayı Birliyi"
* 1947-ci ildə "Türk Qırmızı Aypara Cəmiyyəti"
* 1935-ci ildə Mustafa Kamal Atatürk tərəfindən, 1923-cü ildə Türkiyə Respublikası qurulduqdan sonra *Kızılay* adlandırıldı.

Rus-Türk müharibəsi ilə başlayaraq (1877–78), Türkiyə Qırmızı Aypara Cəmiyyəti Türkiyədəki mobil və sabit xəstəxanalar, xəstələrin daşanma xidmətləri, xəstəxana gəmiləri, təlim keçmiş tibb bacıları və könüllülər vasitəsilə bütün döyüş bölgələrində əsgərləri tibbi yardımla təmin etdi. Müharibədən zərər görümüş bütün mülki vətəndaşlara ölkə vətəndaşlıqlarından asılı olmayaraq humanitar yardım göstərmişdir. Türkiyədə baş verən təbii fəlakətlər zamanı fəlakətlərin verdiyi zərərlərin aradan qaldırılması və zərər çəkənlərə yardım istiqamətində fəaliyyət göstərmişdir. Beynəlxalq yardım və təhlükəsizlik tədbirlərində iştirak etmişdir.

Aradan qaldırılmasına ayrdım etdiyi fəlakətlər aşağıdakılardır:
* 2003-cü ildə Bəm zəlzələsi
* 2004-cü ildə Hind okeanında zəlzələ və sunami
* 2005-ci ildə Kəşmir zəlzələsi
* 2006-cı ildə Livan müharibəsi
* Suriyada vətəndaş müharibəsi

## Fəaliyyətləri
* Fövqəladə hallarda idarəetmə: Son 10 ildə təbii və insanla əlaqəli fəlakətlərdən 78 fərqli ölkədə əməliyyatlar
* Qan köçürmələri: 150-dən çox mobil qan vermə aparatları vasitəsilə 17 Regional qan mərkəzi, 65 Qan köçürmə mərkəzində həyata keçirilmişdir.
* Beynəlxalq yardım
* Səhiyyə: Konya, Kayseridə və Türkiyə daxilində tibbi mərkəzlər
* İlk tibbi yardım: Türkiyədəki ilk tibbi yardım mərkəzləri səhiyyə xidmətləri və ilk tibbi yardım göstərir. Birinci tibbi yardım zamanı ümumi 100 min insana yardım təmin edilmişdir.
* İmmiqrasiya və qaçqın xidmətləri: Sığınacaq yerləri, səhiyyə və təhsil daxil olmaqla, Türkiyədə qaçqınların ehtiyaclarını ödəmək üçün müvafiq dövlət orqanlarına kömək edir. Suriyadan olan vətəndaş müharibəsi qaçqınları üçün 23 düşərgə salmışdır.
* Gənclər və Təhsil Xidmətləri: Gənclərin fəlakətlərlə bağlı ictimaiyyətin məlumatlandırılmasına yönəlmiş layihələri. Təqaüdlər verir və gənclər düşərgələrini idarə edir.

## Qalereya

21 nisan 2012 gazipaşa gezisi 074.JPG|Qazipaşadakı Türk Qırmızı Aypara Cəmiyyətinin qan köçürmə avtobusu
Türk Kızılayı ambulansı.JPG|1938-ci ildə Türk Qırmızı Aypaa Cəmiyyətinə aid təcili tibbi yardım maşını


## Həmçinin bax
* Beynəlxalq Qırmızı Xaç və Qırmızı Aypara Hərəkatı
* Hilal Ahmer

## İstinadlar

## Xarici keçidlər
* Beynəlxalq Qırmızı Xaç və Qırmızı Aypara Cəmiyyətinin rəsmi internet səhifəsinin ünvanı
* Qırmızı Xaç və Qırmızı Aypara klubu
* Hilal Ahmer İndoneziyada